Atar

Atar (arabe أطار) estas urbo en okcidenta Maŭritanio, administra centro de la regiono Adrar. Laŭ la stato de 2000 en la urbo vivis 24 021 loĝantoj, tiel ĝi estas la plej granda urbo de la altebenaĵo Adrar. La urbo havas flughavenon, muzeon kaj historian moskeon, konstruitan en 1674. Hodiaŭ Atar estas elira punkto por vizito de historiaj maŭraj urbetoj Uadano kaj Ĉingetti. La urbon atingis ankaŭ la Ralio Parizo-Dakaro.